Diari Oficial de la Generalitat Valenciana


Sumari del DOGV 2747, del 14-05-1996 (1996/838203)

RESOLUCIÓ d'11 de març de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2747

Data del DOGV
:   14-05-1996

Secció del DOGV
:   ALTRES DISPOSICIONS

Número del document
:   1996/838203


Data del document
:   11-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó d'11 de març de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article sisè de l'Ordre de 16 de desembre de 1994, de la Conselleria d'Educació i Ciència, (DOGV del dia 3 de febrer de 1995) per la qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els despleguen.  
En virtut d'això, vistos els projectes editorials presentats a supervisió i la proposta de la comissió creada per l'ordre de 10 de maig de 1995 (DOGV del dia 2 de juny de 1995), aquesta direcció general resolc:  
Primer  
Queden aprovats per a l'Educació Secundària Obligatòria els projectes editorials supervisats que es citen en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.   
Segon   
Els materials curriculars que resulten del projecte editorial hauran de reflectir aquesta homologació en els termes següents: «Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució d'11 de març de 1996 de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».  
Contra aquesta resolució, que no esgota la via administrativa, els interessats podran interposar recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 11 de març de 1996.- El director general d'Ordenació i Innovació Educativa i Política Lingüística: Alejandro BaÑares Vázquez.  
ANNEX  
Editorial: Alhambra Longman; projecte editorial: Projecte Alhambra Longman; versió lingüística: castellà; etapa: Educació Secundària Obligatòria; cicle: primer; cursos: primer i segon; àrea: castellà: Llengua i Literatura.  
Editorial: BruÑo; projecte editorial: BruÑo ESO; versió lingüística: castellà; etapa: Educació Secundària Obligatòria; cicle: segon; curs: quart; àrea: ètica.  
Editorial: Oxford University Press; projecte editorial: Headway; versió lingüística: anglès; etapa: Educació Secundària Obligatòria; cicle: segon; cursos: tercer i quart; àrea: Llengua Estrangera (Anglès).  
Editorial: Oxford University Press; projecte editorial: Hotline Secundaria; versió lingüística: anglès; etapa: Educació Secundària Obligatòria; cicle: segon; cursos: tercer i quart; àrea: Llengua Estrangera (Anglès)  
Editorial: Oxford University Press; projecte editorial: Password; versió lingüística: anglès; etapa: Educació Secundària Obligatòria; cicle: primer; cursos: primer i segon; àrea: Llengua Estrangera (Anglès).  
Editorial: Casals; projecte editorial: Matemàtiques; versió lingüística: castellà; etapa: Educació Secundària Obligatòria; cicle: segon; curs: tercer; àrea: Matemàtiques.  
Editorial: Edicions Octaedro; projecte editorial: Descubriendo operadores tecnológicos, Construyendo y asociando operadores tecnológicos; versió lingüística: castellà; etapa: Educació Secundària Obligatòria; cicle: primer; cursos: primer i segon; àrea: Tecnologia.  
Editorial: Edicions Octaedro; projecte editorial: La tecnología a través del objeto, El proyecto tecnológico; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: Tecnologia.